CELEX: 62016CN0122
Language: et
Date: 2016-02-26 00:00:00
Title: Kohtuasi C-122/16 P: British Airways plc 26. veebruaril 2016 esitatud apellatsioonkaebus Üldkohtu (esimene koda) 16. detsembri 2015. aasta otsuse peale kohtuasjas T-48/11: British Airways plc versus Euroopa Komisjon

30.5.2016   
            
            
               ET
            
            
               Euroopa Liidu Teataja
            
            
               C 191/9
            
         British Airways plc 26. veebruaril 2016 esitatud apellatsioonkaebus Üldkohtu (esimene koda) 16. detsembri 2015. aasta otsuse peale kohtuasjas T-48/11: British Airways plc versus Euroopa Komisjon
   (Kohtuasi C-122/16 P)
   (2016/C 191/11)
   Kohtumenetluse keel: inglise
   
      Pooled
   
   
      Apellant: British Airways plc (esindajad: J. Turner, QC, barrister R. O’Donoghue, solicitor A. Lyle-Smythe)
   
      Teine menetlusosaline: Euroopa Komisjon
   
      Apellandi nõuded
   
   Apellant palub Euroopa Kohtul:
   
               —
            
            
               tühistada Üldkohtu otsus osas, mis piirab vaidlustatud Euroopa Komisjoni otsuse tühistamise ulatust British Airwaysi poolt esialgses tühistamishagis sõnastatud taotlusega;
            
         
               —
            
            
               tühistada Üldkohtu otsuse resolutsiooni esimene punkt;
            
         
               —
            
            
               tühistada vaidlustatud Euroopa Komisjoni otsus terves ulatuses ja
            
         
               —
            
            
               hüvitada British Airwaysi kohtukulud.
            
         
      Väited ja peamised argumendid
   
   Käesoleva apellatsioonkaebusega palub British Airways plc osaliselt tühistada Üldkohtu 16. detsembri 2015. aasta otsus kohtuasjas T-48/11: British Airways plc vs. Euroopa Komisjon. Selle kohtuotsusega tühistati osaliselt komisjoni 9. novembri 2010. aasta otsus C(2010) 7694 final asjas COMP/39258 – Lennulast, British Airwaysi puudutavas osas.
   Oma apellatsioonkaebuse põhjenduseks esitab apellant kaks väidet.
   
               1.
            
            
               Esimene väide, et Üldkohus rikkus õigusnormi, kui ta kohaldas ultra petita mõistet selleks, et piirata oma tegevust, isegi kui Üldkohus ise leidis, et avaliku poliitika osas esines fundamentaalseid vigu, mis muutsid Euroopa Komisjoni otsuse tervikuna nõuetele mittevastavaks. Tõstatades omal algatusel avaliku poliitika küsimuse ja lahendades tema menetluses oleva kohtuasja sellel alusel, ei teinud Üldkohus otsust ultra petita, mistõttu on Üldkohus rikkunud õigusnormi, kui ta järeldas, et teda piirab ultra petita põhimõte, langetamaks otsust oma lahendi tagajärgede osas kohtuotsuse resolutsioonis.
            
         
               2.
            
            
               Teine väide, et teise võimalusena, isegi kui ultra petita põhimõte on kohaldatav, oleks Üldkohus pidanud otsustama, et ta oli siiski vaba – ja isegi kohustatud – tühistama vaidlustatud otsuse tervikuna, et anda mõju oma järeldustele, et vaidlustatud otsuses esines viga, mis rikkus kõrgemalseisvaid õigusnorme, nimelt seaduslikkuse põhimõtet ja õigust õiglasele kohtulikule arutamisele vastavalt põhiõiguste harta artiklile 47.